Visoka pobjeda Lakersa, poraz Milwaukee-a (30/4/03) - 2003-04-30
Kobe Bryant, Allen Iverson i Jermaine O`Neal prikljućit će se američkoj reprezentaciji za olimpijski kvalifikacijski turnir, koji će se
U posljednjem kolu NBA doigravanja igrale su se četiri utakmice. U susretu Milwaukee Bucksa i New Jersey Netsa pobijeda je pripala igračima Netsa rezultatom 89 – 82. Kod pobjednika najbolji učinak imao je Jason Kidd s 19 koševa, dok je kod Milwaukeeja tu čast imao Toni Kukoč s 18 ubačaja. Recimo i to da je na parketu proveo 29 minuta za kojih je još ostvario osam skokova i tri asistencije. Slijedili su ga Sam Cassell i Gary Payton sa po 16 pogodaka. Nakon ove utakmice vodstvo pripada New Jersey Netsu s 3:2. Indiana je svladala Boston 93:88 i to nakon produžetaka. Tako je Boston propustio priliku da bude prva ekipa koja se plasirala u drugi krug playoffa. Ovako, imaju tri pobjede, a Indiana dvije. Iduća se utakmica igra u Bostonu. Za pobjedničku ekipu odlično je igrao Ron Artest s 26 poena i 10 skokova. Phoenix Sunsi su zabilježili poraz od igrača San Antonio Spursa rezultatom 82:94. Vodeći strijelac susreta bio je Malik Rose iz Spursas 27 koševa, ali i s 13 skokova. Spursi su dobrom obranom uspjeli zaustaviti najboljeg Suns-a, Stephona Marburya, tako da ovom pobjedom vode u ukupnom rezultatu 3:2. I Los Angeles Lakersi su protiv Minnesote poveli s 3:2. Peti susret ove dvije momčadi odigran je u Minneapolisu i visoka pobjeda Lakersa, 120:90, zapravo, predstavlja izvjesno iznenadjenje, jer je Minnesota prije samo dva dana uspjela u Los Angelesu svladati Lakerse, pa se očekivalo da će kod kuće igrati još bolje. Kobe Bryant je ubacio 32 poena, uz osam skokova i pet asistencija, Shaq je imao učinak od 27 koševa i 11 skokova, ali presudna je bila dobra igra Dereka Fishera i njegova 24 poena... Kod Minnesote sjajn je bio Kevin Garnett s 25 poena i 16 skokova, ali nije imao nikoga od suigrača da mu pomogne. Iduća se utakmica igra u četvrtak u L.A.-u. Branič sacramento Kingsa, Bobby Jackson, proglašen je za najboljeg šestog igrača NBA lige. Jacskon je tako postao tek drugi playmaker koji je dobio ovu prestižnu nagradu, a prije njega to je uspjelo jedino Darrellu Armstrongu iz Orlando Magica. Uglavnom, Jackson, koji je u prošloj sezoni zauzeo drugo mjesto u istom izboru, dobio je veliku prednost nad svojim konkurentima. Na drugom mjestu je Kukočev suigrač iz Milwaukeea, Michael Redd, dok je Andrej Kirilenko iz Utah Jazz-a trećeplasirani. Kobe Bryant, Allen Iverson i Jermaine O`Neal prikljućit će se američkoj reprezentaciji za olimpijski kvalifikacijski turnir, koji će se igrati u kolovozu u Portoriku. Američku olimpijsku selekciju čine još Ray Allen, Mike Bibby, Jason Kidd, Karl Malone, Tim Duncan i Tracy McGrady. Njima će se pridružiti još trojica sveučilišnih igrača ili košarkaša koji igraju u inozemstvu, a trener je Larry Brown, inače trener Philadelphia 76ersa.